cyanic-selkie/wikianc huggingface dataset:
নিক্কি বেঞ্জ
নিকি বেঞ্জ (জন্ম: ১১ ডিসেম্বর ১৯৮১) একজন ইউক্রেনীয় বংশোদ্ভূত কানাডীয় পর্নোগ্রাফিক অভিনেত্রী। তিনি ২০১০ সালের পেন্টহাউস পেট ছিলেন, যিনি ২০১১ সালের বর্ষসেরা পেট হিসাবে নির্বাচিত হয়েছিলেন।
জীবনের প্রথমার্ধ
বেঞ্জের জন্ম মারিউপোল, ইউক্রেনীয় এসএসআর, সোভিয়েত ইউনিয়ন; তার বাবার পরিবার ছিল কানাডীয়। সাত বছর বয়সে, তিনি তার বাবা-মায়ের সাথে কানাডায় চলে আসেন। তিনি টরন্টোতে বড় হয়েছেন।
কর্মজীবন
বেঞ্জ তার পর্ন ক্যারিয়ারের আগে একজন সুইমস্যুট মডেল এবং স্ট্রিপার হিসাবে কাজ করেছিলেন। তিনি পর্ন পরিচালক জিম গানকে ই-মেইল করে প্রাপ্তবয়স্ক চলচ্চিত্র শিল্পে প্রবেশ করেন, যিনি তাকে প্লেজার প্রোডাকশনের সভাপতি ফ্র্যাঙ্ক কেয়ের সাথে পরিচয় করিয়ে দেন। তিনি ২০০৩ সালের জানুয়ারিতে প্লেজার প্রোডাকশনের সাথে চুক্তিবদ্ধ হন এবং জিনা লিনের সাথে স্ট্র্যাপ অন স্যালি ২০ -এ তিনি প্রথম অন-স্ক্রিন যৌন দৃশ্য করেন, এবং দ্য সুয়েটেস্ট থিং -এ বেন ইংলিশের সাথে প্রথম ছেলে-মেয়ের দৃশ্য করেন। চুক্তি শেষে, বেঞ্জ লস অ্যাঞ্জেলেস চলে আসেন এবং জিল কেলি প্রোডাকসন্সের সাথে চুক্তি করেন সেপ্টেম্বর ২০০৪ সালে বেঞ্জ টেরাভিশনের সাথে চুক্তি করেন সেপ্টেম্বর ২০০৫ সালে।
অ্যারেনা করিন্থিয়ান্স
অ্যারেনা করিন্থিয়ান্স ব্রাজিলের সাঁও পাউলো এলাকায় অবস্থিত একটি আন্তর্জাতিকমানের স্টেডিয়াম। এ স্টেডিয়ামটি করিন্থিয়ান্স পলিস্তা স্পোর্ট ক্লাবের প্রধান অনুশীলনী মাঠ। এটি ব্রাজিলীয় লীগের শীর্ষ গ্যালারীবিশিষ্ট পঞ্চম বৃহত্তম ও ব্রাজিলের এগারোতম সর্ববৃহৎ স্টেডিয়াম হিসেবে এর পরিচিতি রয়েছে। স্টেডিয়ামটির দর্শক ধারণ সক্ষমতা হচ্ছে ৪৮,২৩৪। ২০১৪ সালে অনুষ্ঠিত ফিফা বিশ্বকাপ চলাকালে স্টেডিয়ামটি অ্যারেনা দ্যঁ সাঁও পাউলো নামে পরিচিতি পায়। ১২ জুন, ২০১৪ তারিখে অনুষ্ঠিত উদ্বোধনী খেলাসহ বিশ্বকাপের সর্বমোট ছয়টি খেলা এখানে অনুষ্ঠিত হবে। উদ্বোধনী খেলায় কমপক্ষে ৬৫,০০০ আসন ধারণের শর্ত পালনে অতিরিক্ত আরও অস্থায়ী আসনের ব্যবস্থা করার ফলে এ সময়ে আসন সংখ্যা ৬১,৬০৬টি হয়। বিশ্বকাপ শেষে অস্থায়ী আসনগুলো তুলে নেয়া হবে।
ফিফা বিশ্বকাপ, ২০১৪
ফিফা কর্তৃক মরুম্বি স্টেডিয়ামে খেলার অনুপযোগী পরিবেশ দৃশ্যমান হওয়ায় স্থানীয় বিশ্বকাপ কমিটি এর বিকল্প স্টেডিয়াম খুঁজতে থাকে ও অ্যারেনা করিন্থিয়ান্স স্টেডিয়াম কর্তৃপক্ষকে উদ্বোধনী খেলা আয়োজনের আমন্ত্রণ জানায়। ফিফা তাদের পরামর্শকে গ্রহণ করে ও ১০ অক্টোবর, ২০১১ তারিখে এ সিদ্ধান্তকে চূড়ান্তরূপ দান করে। ফিফা’র চাহিদামাফিক স্টেডিয়ামের অঙ্গসজ্জার ব্যয়ভার ব্রাজিলীয় রিয়াল R$৩৩৫ মিলিয়ন থেকে R$১.০৭ বিলিয়নে পৌঁছে যায়। এরফলে সাজসরঞ্জাম, আসবাবপত্র ও অবকাঠামোর ব্যয়ভার কমাতে বেশ কাটছাট করতে হয়। ফিফা’র সাথে ব্রাজিল সরকারের চুক্তির ফলে বিশ্বকাপ সংক্রান্ত সকল ধরনে অবকাঠামো নির্মাণে কেন্দ্রীয় সরকার থেকে কোনরূপ কর ধার্য করা হয়নি। অবশেষে এ খরচ R$৮২০ মিলিয়নে ব্রাজিলীয় রিয়ালে চূড়ান্ত করা হয়।
১৫ এপ্রিল, ২০১৪ তারিখে করিন্থিয়ান্সকে স্টেডিয়ামের দায়িত্ব বুঝিয়ে দেয়া হয়। ২০ মে, ২০১৪ তারিখে বিশ্বকাপের খেলা আয়োজনের প্রেক্ষিতে অ্যারেনাকে ফিফা’র কাছে প্রতিযোগিতা আয়োজনের জন্য হস্তান্তর করা হয়। মে, ২০১৪ সাল পর্যন্ত অ্যারেনায় R$৯৮৫ মিলিয়ন ব্রাজিলীয় রিয়াল ব্যয় করা হয়। অবকাঠামো নির্মাণ ও মেরামতে ২৬ হাজার ব্যক্তির চাকুরি দেয়া হয়।
সেটসোটো স্টেডিয়াম
সেটসোটো স্টেডিয়াম (Wonderful Stadium) লেসোথোর রাজধানী মাসেরুর কেন্দ্রে রন্টসালায় অবস্থিত দেশটির জাতীয় স্টেডিয়াম। এটি দেশেটির একমাত্র স্টেডিয়াম। এটি একটি বহুমুখী ব্যবহারের স্টেডিয়াম, সাম্প্রতিক সময়ে স্টেডিয়ামটি মল্লক্রীড়া ও ফুটবল খেলা আয়োজনের জন্য সবচেয়ে বেশি ব্যবহার হয়। ২০,০০০ দর্শক ধারণ ক্ষমতা সম্পন্ন স্টেডিয়ামটি লেসোথো জাতীয় ফুটবল দলের স্বাগতিক মাঠ। ২০১০-২০১১ সালে স্টেডিয়ামটির সংস্কার করে আয়তনে বাড়ানো হয়। নিয়মিত ফুটবল খেলার পাশাপাশি স্টেডিয়ামটি ২০১৭ সালে একটি বিয়ের অনুষ্ঠান আয়োজনের ভেন্যু হওয়ার জন্য উল্লেখযোগ্য।
ইতিহাস
সেটসোটো স্টেডিয়াম ১৯৮০-এর দশকে দক্ষিণ কোরিয়ার আর্থিক সহযোগিতায় নির্মাণ করা হয়েছিল। নির্মাণের পর বেশ কয়েকবার সংস্কার, পরিবর্তন ও পরিবর্ধিত হয়েছে। স্টেডিয়ামটি 'জাতীয় স্টেডিয়াম' নামে পরিচিত ছিল। ২০০২ সালের স্থাপনাটির নাম পরিবর্তন করে 'সেটসোটো' রাখা হয়। ২০০৭ সালে ৫.৬ মিলিয়ন মালোটি ব্যয়ে ফুটবল মাঠে কৃত্রিম ঘাস স্থাপন করা হয়। নির্মাণের সময় পশ্চিম দিকের গ্যালারী প্রথমে বানানো হয়েছিল, যা বর্তমানে ছাউনি দিয়ে আচ্ছাদিত। ২০১০-২০১১ সালে ঠিকাদার প্রতিষ্ঠান ইসিবোনেলো স্টেডিয়ামের সর্বশেষ সংস্কার করে, এসময় উত্তর-দক্ষিণ দিকের গ্যালারী নির্মাণ করা হয়। কৃত্রিম ঘাসের ফুটবল মাঠের চারদিকে অ্যাথলেটিক্স ট্র্যাক রয়েছে। এটি লেসোথোর একমাত্র স্টেডিয়াম সেখানে প্রত্যেক দর্শকের বসার আসন আছে।
আয়োজন
সেটসোটো স্টেডিয়ামে প্রধানত লেসোথোর জাতীয় ফুটবল দল ও লেসোথো প্রিমিয়ার লিগের ফুটবল খেলার আয়োজন থাকে। মল্লক্রীড়া ও নিয়মিত ফুটবল খেলা আয়োজনের বাইরে ২০১৭ সালের আগস্টে এই স্টেডিয়ামে লেসোথো'র প্রাক্তন প্রধানমন্ত্রী টম থাবানে ও মেসিয়া থাবানে র বিয়ের অনুষ্ঠান হয়েছিল।
সাঈদুর রহমান আজমি নদভি
জীবনী
তিনি ১৯৩৪ সালের ১৪ মে জন্মগ্রহণ করেন। তিনি খাজা মঈনুদ্দিন চিশতী উর্দু আরবি-ফারসি বিশ্ববিদ্যালয় থেকে সম্মানসূচক ডি. লিট. লাভ করেন।
নদভি আল-বাসুল ইসলামীর প্রধান সম্পাদক। তিনি অল ইন্ডিয়া মুসলিম পার্সোনাল ল বোর্ডের একজন প্রবীণ সদস্য।
২০১৫ সালের ১৫ ফেব্রুয়ারি তাকে নয়াদিল্লির অবজেক্টিভ স্টাডিজ ইনস্টিটিউট কর্তৃক দ্য লাইফটাইম অ্যাওয়ার্ড প্রদান করা হয়।
রামেস্টেইন
রামেস্টেইন (Rammstein;) একটি জার্মান মেটাল ব্যান্ড যা ১৯৯৪ সালে বার্লিনে গঠিত হয়। তারা মূলত জার্মান ভাষায় গান গাইলেও ইংরেজি, স্প্যানিশ, ফরাসি, রুশ ভাষায়ও গান গায়। ২০০৯ সালে তাদের ১৫ মিলিয়ন কপি অ্যালবাম বিক্রি হয় সারা বিশ্বে। ১৯৯৪ সাল থেকে রামেস্টেইন একই লাইন আপ নিয়ে গান গাইছে।
গঠন
200px|thumb|রামেস্টেইন রামেস্টেইন ব্যান্ডটি গঠিত হয় গিটারিস্ট রিচার্ড জ়ে ক্রপস-এর মাধ্যমে। তিনি আমেরিকান ব্যান্ড কিস-এর দ্বারা গভীরভাবে অনুপ্রাণিত ছিলেন তখন। বার্লিন দেয়াল পতনের পর তিনি সচরিন শহরে যান, যেখানে টিল লিন্ডম্যান বাক্স বুনতেন এবনফ ফাস্ট আরসচ নামের একটি ব্যান্ডে ড্রাম বাজাতেন। রিচার্ড তখন বাস করতেন অলিভার রাইডেল এবং ক্রিস্টোফার স্রডিঞ্জার-এর সাথে। তিনি এমন একটা কিছু করতে চাচ্ছিলেন যাতে গিটারের শক্ত কাজের সাথে যন্ত্রের একটা সংমিশ্রণ থাকে। তারা তিনজন নতুন কাজ শুরু করলেন। কিন্তু আবিষ্কার করলেন যে এটা খুবই কঠিন গান লেখার পাশাপাশি মিউজিক করা। তাই তিনি লিন্ডম্যানকে অনুরোধ করলেন তাদের ব্যান্ডে যোগ দিতে। পরে এক সংগীত প্রতি্যোগিতায় তারা প্রথম হয়ে পল এইচ, ল্যান্ডার-এর মনোযোগ কাড়লেন। তারপর ক্রিস্টিয়ান লরেঞ্জ তাদের ব্যান্ডে যোগ দেন।
মঞ্চ পরিবেশনা
রামেস্টেইন ব্যান্ড বিশেষভাবে বিখ্যাত তাদের আগুনের খেলা দেখানোর জন্য। তাদের ভক্তরা তাই বলে, "অন্যান্য ব্যান্ড বাজায় আর রামেস্টেইন পোড়ায়!" ২৭ শে সেপ্টেম্বর, ১৯৯৬ সালে বার্লিনে কর্নসাটে একটি দুর্ঘটনা ঘটে যেখানে আগুন দর্শকদের মাঝে পড়ে যায়। তারপর থেকে তারা পেশাদার লোক নিয়োগ করে ঘটনা সামলানোর জন্য। ভোকাল টিল লিন্ডম্যান একজন লাইসেন্সপ্রাপ্ত অগ্নিখেলোয়াড়, যিনি তার কানে, চুলে ও বাহুতে আগুনের আঘাত খেয়েছেন। রামেস্টেইন ব্যান্ডের সদস্যরা আজব ধরনের পোশাক পড়েন। মঞ্চে মিলিটারী পোশাক, হেলমেটো পড়েন তারা। ১৯৯৮ সালে রামেরিকা সফরে তারা মঞ্চে অশ্লীলতার দায়ে এক রাতের জেল খাটেন ও ২৫ ডলার জরিমানা দেন।
বিতর্ক
১৯৯৯ সালে কলম্বিয়া হাই স্কুল হত্যাযজ্ঞের খুনীদের পরনে ছিল রামেস্টেইন ব্যান্ডের টি-শার্ট। ২০০৪ সালে রাশিয়ার বস্লান স্কুল সংকটের সময় অপরাধীরা তাদের নিজেদের চাঙ্গা রাখতে রামেস্টেইন ব্যান্ডের গান শুনত অবসর সময়ে। তাদের বেশ কিছু মিউজিক ভিডিও অশ্লীল উপাদানে ভরা থাকায় নিষিদ্ধ হয়। সত্য ঘটনা অবলম্বনে মানুষের মাংস খাওয়া নিয়ে ভিডিও মেইন টেইল (আমার অংশ) জার্মানিতে বিতর্ক সৃষ্টি করে। ৫.৫ মিলিয়ন ডলার জরিমানা দিতে হয় ব্যান্ডটিকে গল্পের প্লট চুরির জন্য। ২০০৯ সালে মুক্তি পাওয়া তাদের সর্বশেষ অ্যালবামটি প্রাপ্ত বয়স্কদের জন্য রেটিং প্রাপ্ত এবং প্রকাশ্যে বিক্রি করা নিষিদ্ধ করেছে জার্মান সরকার।
ঝাই রিচার্ডসন
ঝাই অ্যাভন রিচার্ডসন (Jhye Richardson; জন্ম: ২০ সেপ্টেম্বর, ১৯৯৬) পশ্চিম অস্ট্রেলিয়ার মারডক এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য তিনি। ঘরোয়া প্রথম-শ্রেণীর অস্ট্রেলীয় ক্রিকেট ওয়েস্টার্ন অস্ট্রেলিয়া ও ঘরোয়া ক্রিকেটে পার্থ স্কর্চার্স দলের প্রতিনিধিত্ব করছেন। দলে তিনি মূলতঃ ডানহাতি ফাস্ট বোলারের দায়িত্ব পালন করছেন। এছাড়াও, নিচেরসারিতে ডানহাতে কার্যকরী ব্যাটিং করে থাকেন ঝাই রিচার্ডসন।
ঘরোয়া ক্রিকেট
১৯ বছর বয়সে ২০১৫-১৬ মৌসুমে ওয়েস্টার্ন অস্ট্রেলিয়ার পক্ষে একদিনের খেলায় অভিষেক ঘটে। ঐ মৌসুমের শেষদিকে শেফিল্ড শিল্ড প্রতিযোগিতায় অভিষেক হয় তার। বিবিএল মৌসুমে ১১ উইকেট পান। চূড়ান্ত খেলায় প্লেয়ার অব দ্য ম্যাচের পুরস্কারও পান তিনি। সিডনি সিক্সার্সের মাঝারীসারিতে ভাঙ্গন ঘটিয়ে ৩/৩০ নিয়ে পার্থ স্কর্চার্সের শিরোপা জয়ে প্রভূতঃ ভূমিকা রাখেন। জাতীয় দলে খেলার প্রাক্কালে তিনি মাত্র একটি প্রথম-শ্রেণীর খেলায় অংশ নিতে পেরেছিলেন।
১৬ জানুয়ারি, ২০১৬ তারিখে বিগ ব্যাশ লীগে পার্থ স্কর্চার্সের সদস্যরূপে টুয়েন্টি২০ খেলায় প্রথমবারের মতো অংশগ্রহণ করেন। ১৫ মার্চ, ২০১৬ তারিখে শেফিল্ড শিল্ড প্রতিযোগিতায় ওয়েস্টার্ন অস্ট্রেলিয়ার সদস্যরূপে প্রথম-শ্রেণীর ক্রিকেটে ঝাই রিচার্ডসনের অভিষেক ঘটে।
আন্তর্জাতিক ক্রিকেট
ফেব্রুয়ারি, ২০১৭ সালে সফরকারী শ্রীলঙ্কার বিপক্ষে খেলার জন্যে অস্ট্রেলিয়ার টুয়েন্টি২০ আন্তর্জাতিক দলে বিস্ময়করভাবে অন্তর্ভুক্তি ঘটে তার। ১৯ ফেব্রুয়ারি, ২০১৭ তারিখে গিলংয়ের কার্দিনিয়া পার্কে একই দলের বিপক্ষে সিরিজের দ্বিতীয় টি২০আইয়ে অভিষেক ঘটে তার।
২০১৭-১৮ মৌসুমটি চমৎকারভাবে শেষ করার পর জানুয়ারি, ২০১৮ সালে সফরকারী ইংরেজ দলের বিপক্ষে ওডিআই সিরিজে অংশগ্রহণের জন্য ঝাই রিচার্ডসনেকে আমন্ত্রণ জানানো হয়। ১৯ জানুয়ারি, ২০১৮ তারিখে অনুষ্ঠিত সিরিজের দ্বিতীয় খেলায় ইংল্যান্ডের বিপক্ষে ওডিআই অভিষেক পর্ব সম্পন্ন হয় তার।
দক্ষিণ আফ্রিকা গমন, ২০১৭-১৮
একই মাসের শেষদিকে হল্যান্ডের সাথে তাকেও দক্ষিণ আফ্রিকা গমনের উদ্দেশ্যে অস্ট্রেলিয়ার টেস্ট দলের সদস্য করা হয়। এরপর দক্ষিণ আফ্রিকায় হতাশাব্যঞ্জক টেস্ট সফরে যান। মার্চ, ২০১৮ সালে শুরুর হওয়া ঐ টেস্ট সিরিজে অবশ্য আঘাতের কারণে কোন খেলায় অংশগ্রহণের সুযোগ হয়নি তার।
ভারতের মুখোমুখি
জানুয়ারি, ২০১৯ সালে ভারতের বিপক্ষে ওডিআই সিরিজ খেলার উদ্দেশ্যে নিয়ে ঝাই রিচার্ডসনকে দলে অন্তর্ভুক্ত করা হয়। সিডনি ক্রিকেট গ্রাউন্ডে (এসসিজি) সিরিজের প্রথম খেলায় অংশ নিয়ে ব্যক্তিগত সেরা বোলিং পরিসংখ্যান ৪/২৬ দাঁড় করান। তন্মধ্যে,ভারতীয় অধিনায়ক বিরাট কোহলিও তার শিকারে পরিণত হয়েছিলেন। এরফলে, অস্ট্রেলিয়া দল সকলে স্তরের আন্তর্জাতিক ক্রিকেটে সহস্রতম জয়ের সন্ধান পায়। ভারতের বিপক্ষে তিনটি ওডিআইয়ে বিরাট কোহলিকে তিনবার বিদায় করেন। বলে পেস, সুইং, নিয়ন্ত্রণ নিয়ে তার সমালোচনা করা দুষ্কর। ভারতের বিপক্ষে সীমিত ওভারের খেলায় বল ও ব্যাট হাতে বেশ ভালো খেলেন।
একই মাসের শেষদিকে ফেব্রুয়ারি, ২০১৯ সালে শ্রীলঙ্কা দল অস্ট্রেলিয়া গমন করে। তিনি আঘাতপ্রাপ্ত জোশ হজলউডের স্থলাভিষিক্ত হন। ২৪ জানুয়ারি, ২০১৯ তারিখে শ্রীলঙ্কার বিপক্ষে সিরিজের প্রথম টেস্টে অভিষেক পর্ব সম্পন্ন হয় তার।
সংযুক্ত আরব আমিরাতের শারজার মাঠে পাকিস্তানের বিপক্ষে ফিল্ডিংকালে কাঁধে চোট পেলে নিজ দেশে তাকে ফেরৎ পাঠানো হয়। তবে, আঘাত থেকে ফিরে আসলে এপ্রিল, ২০১৯ সালে ইংল্যান্ডে অনুষ্ঠিতব্য ক্রিকেট বিশ্বকাপ প্রতিযোগিতায় অংশগ্রহণের জন্যে ১৫-সদস্যবিশিষ্ট অস্ট্রেলিয়া দলের অন্যতম সদস্যরূপ মনোনীত হন।
খেলার ধরন
ঝাই রিচার্ডসন মূলতঃ ডানহাতে ফাস্ট বোলিং করে থাকেন। দীর্ঘদেহী ও মোটাসোটা না হওয়ায় কোচগণ ইতোঃপূর্বে তাকে পেস বোলিংয়ে নিরুৎসাহিত করে আসছিলেন। তার উচ্চতা ১৭৮ সেন্টিমিটার ও ওজন ৭০ কিলোগ্রাম।
অস্ট্রেলিয়ার তিন সেরা ফাস্ট বোলার - প্যাট কামিন্স, জোশ হজলউড ও মিচেল স্টার্কের পর চতুর্থ সেরা বোলার হিসেবে ২০১৮-১৯ মৌসুমে ঝাই রিচার্ডসনের আত্মপ্রকাশ ঘটে। ছোট-খাঁটো গড়নের দ্রুতগতিসম্পন্ন এ বোলার ঘণ্টায় ১৪০ কিলোমিটার গতিবেগে বলকে সুইং করানোয় দক্ষতা রয়েছে।
গুগল লোগো
থাম্ব|368x368পিক্সেল| বর্তমান গুগল লোগো, ১ সেপ্টেম্বর ২০১৫ থেকে ব্যবহৃত গুগল লোগোটি অনুসন্ধান ইঞ্জিন কোম্পানিটি সনাক্ত করতে অসংখ্য সেটিংসে উপস্থিত হয়। সের্গেই ব্রিন দ্বারা নির্মিত গিম্পে ব্যবহৃত প্রথম লোগো সহ গুগল এর ইতিহাস বিভিন্ন লোগো তারা ব্যবহার করেছে। একটি সংশোধিত লোগো ১ সেপ্টেম্বর ২০১৫-এ আত্মপ্রকাশ করেছিল। ১৯৯৯ এবং ২০১৩ মধ্যে সামান্য সংশোধনসহ পূর্ববর্তী লোগো, রুথ কেদার দ্বারা নকশা করা হয়েছিল, এতে ক্যাটুল ভিত্তিক ওয়ার্ডমার্ক ছিল। ক্যাটুল হলো ১৯৮২ সালে গুস্তাভ জিগারের নকশানুযায়ী বার্থহোল্ড টাইপ ফাউন্ড্রির জন্য তৈরি একটি পুরনো শৈলীর সেরিফ টাইপফেস।
কোম্পানি বিভিন্ন ছুটির দিনে, বিখ্যাত ব্যক্তিদের জন্মদিন এবং অলিম্পিকের মতো বড় ইভেন্টগুলিতে তাদের লোগোতে নানা কার্টুন পরিবর্তন বা হাস্যকর বৈশিষ্ট্য আনা হয়। ডেনিস হোয়াং কর্তৃক সৃষ্ট এই বিশেষ লোগো গুগল ডুডলস হিসাবে পরিচিতি পেয়েছে।
ইতিহাস
১৯৯৮ সালে, ল্যারি পেইজ বিনামূল্যে গ্রাফিক্স প্রোগ্রাম জিআইএমপি ব্যবহার করে গুগল অক্ষরের কম্পিউটারাইজড সংস্করণ তৈরি করেছিল। টাইপফেসটি পরিবর্তন করা হয়েছিল এবং ইয়াহুর! অনুকরণে একটি বিস্ময়কর চিহ্ন যুক্ত করা হয়েছিল লোগোতে।
"বিভিন্ন বর্ণের পুনরাবৃত্তি ঘটেছিল", বলেন রূত কেদার, গ্রাফিক ডিজাইনার, যিনি বর্তমানের বিখ্যাত লোগোটি তৈরি করেছিলেন। "আমরা প্রাথমিক রঙগুলি ব্যবহার করি, তবে গুগল এই প্যাটার্ন অনুসরণ করে না এই ধারণা দিতে আমরা L -এর উপর একটি গৌণ রঙ রেখেছি।" ক্যাটুল ফন্টটি ব্যবহার করা হয়েছিল, "আমি এমন কিছু সন্ধান করার চেষ্টা করছিলাম যা গতানুগতিকভাবে সুন্দর এবং খুব প্রচলিত ফন্ট ছিল এবং বিস্ময়করও ছিল", রূত বলেন, "আমি সত্যিই যেভাবে পছন্দ করতাম, এটা ছিল তেমন মার্জিত, খুব সুন্দর উপরের ও নিচের অংশ এবং সেরিফগুলি ছিল খুব যথাযথ, খুবই সুনির্দিষ্ট এবং আমি এমন কিছু চাইছিলাম, আপনি যখন এর দিকে তাকাবেন, তখন এটি খুব স্পষ্ট যে এটি এমন কিছু যা আপনি আগে দেখেন নি"।
২০১০ সালে, গুগল লোগো ৩১ মে ১৯৯৯ এর পরে প্রথম বড় ধরনের ঢেলে সাজানো হয়েছিল। নতুন লোগোটি ৮ নভেম্বর ২০০৯ এ প্রথম দেখানো হয়েছিল, এবং আনুষ্ঠানিকভাবে ৬ মে ২০১০ এ চালু হয়েছিল। এটি পূর্ববর্তী লোগোর অভিন্ন টাইপফেস ব্যবহার করেই তৈরি করা হয়েছিল, তবে "o"-তে পূর্ববর্তী হলুদ এর জায়গায় আরও কমলা বর্ণযুক্ত করা হয়েছিল, পাশাপাশি ছায়ার শৈলীতে সূক্ষ্ম পরিবর্তন আনা হয়েছিল। ১৯ সেপ্টেম্বর ২০১৩ -এ গুগল কিছুটা পরিবর্তিত রঙিন প্যালেট সহ একটি নতুন "ফ্ল্যাট" (দ্বিমাত্রিক) লোগো প্রবর্তন করে। ২৪ মে ২০১৪ -এ, গুগল লোগো আপডেট করা হয়েছিল, দ্বিতীয় 'g' ডানে এক পিক্সেল এবং 'l' নীচে ও ডান এক পিক্সেল সরানো হয়েছিল।  পুরানো ২০১০-এর গুগল লোগো কিছু সময়ের জন্য গুগল ডুডলস পাতাসহ কিছু পাতায় ব্যবহারে ছিল।
১ সেপ্টেম্বর ২০১৫-এ, গুগল একাধিক ডিভাইস জুড়ে কাজ করার জন্য ডিজাইন করা একটি বিতর্কিত "নতুন লোগো এবং পরিবারিক পরিচয়" চালু করে।  লোগোর উল্লেখযোগ্য পার্থক্য হ'ল টাইপফেসে পরিবর্তন। রঙগুলি একই ছিল, তবে গুগল একটি আধুনিক, জ্যামিতিক সানস-সেরিফ টাইপফেসে পরিবর্তন করেছিল যা পণ্য সান নামে পরিচিত, গুগলে অভ্যন্তরীণভাবে এটি তৈরি করেছিল (এবং আলফাবেট লোগোর জন্যও ব্যবহৃত হয়েছিল)।
গুগল ডুডলস
থাম্ব| গুগল বড় লোগো যখন হোম পেজ পাতায় পটভূমি চিত্র/[[গুগল ডুডল|ডুডল সেট করা হয়]]
প্রথম গুগল ডুডল ১৯৯৮ সালে বার্নিং ম্যান উৎসবের সম্মানে করেছিল। ডুডলটি ল্যারি পেজ এবং সের্গেই ব্রিন দ্বারা তৈরি ছিল, যাতে সার্ভারলি ক্র্যাশ হওয়ার পরও তাদের অনুপস্থিতির বিষয়ে অবহিত করতে পারে। পরবর্তী গুগল ডুডলস বাইরের ঠিকাদার দ্বারা নকশা করা হয়েছিল, যতক্ষণ না ল্যারি ও সের্গেই তৎকালীন ইন্টার্নি ডেনিস হাওয়ংকে ২০০০ সালে বাস্টিল দিবসের জন্য একটি লোগো ডিজাইন করতে বলেন। হুয়াং তখন থেকেই গুগল ডুডলস নকশা করে আসছেন।
বর্ণহীন লোগো
alt=|থাম্ব| [[জর্জ হারবার্ট ওয়াকার বুশ|জর্জ এইচ. ডাব্লিউ বুশের অন্ত্যেষ্টিক্রিয়ার জন্য এবং স্মৃতিচারণ দিবস ২০১৯ এর জন্য বর্ণহীন গুগল লোগো ব্যবহৃত হয়েছিল]] লোগোর বর্ণহীন সংস্করণ বিশেষত স্থানীয় হোমপেজে একটি বড় শোকের স্বীকৃতি হিসাবে ব্যবহৃত হয়, প্রায়শই বেশ কয়েক দিন ধরে। গুগল পোল্যান্ডের হোমপেজে এই নকশাটি প্রথম ব্যবহৃত হয়েছিল বিমানের বিপর্যয়ের পরে, যাতে অন্যান্যদের মধ্যে, পোলীয় প্রেসিডেন্ট লেচ কা্যিনস্কি, ২০১০ সালের এপ্রিলে। কিছু দিন পরে, চীন এবং হংকংয়ে কিংঘাই ভূমিকম্পের ক্ষতিগ্রস্থদের শ্রদ্ধা জানাতে ব্যবহৃত হয়েছিল। ৭ সেপ্টেম্বর ২০১০ এ, ডুডলটি আবারও ধূসর গুগল লোগোতে পরিবর্তিত হয়েছিল, যা অনুসন্ধানে প্রথম ৬ অক্ষর প্রবেশ করানোর পর স্ট্যান্ডার্ড গুগল রঙে আলোকিত হয়। এই লোগোর নাম কীস্ট্রোক লোগো। এই লোগোটি আবার ৫ ডিসেম্বর ২০১৮-এ পুনরায় ব্যবহার করা হয়েছিল, জর্জ এইচ ডাব্লিউ বুশের মৃত্যুর পরে, এবং ২৭ মে ২০১৯ স্মৃতিচারণ দিবসে।
ফ্যাভিকন
alt=|থাম্ব| গুগল ফ্যাভিকনগুলির তালিকা|151x151পিক্সেল alt=No|সীমানা|কেন্দ্র|ফ্রেমহীন|107x107px| গুগল "জি" ফেভিকন 1 সেপ্টেম্বর, 2015 থেকে ব্যবহৃত হয়েছে গুগলের ফ্যাভিকন ৩১ মে ১৯৯৯ থেকে ২৯ মে ২০০৮ পর্যন্ত সাদা পটভূমিতে একটি নীল রঙের বড় হাতের অক্ষর "G" লেখা ছিল। এতে লাল, নীল এবং সবুজ রঙের একটি সীমানা ছিল।
৩০ মে ২০০৮ -এ একটি নতুন ফ্যাভিকন চালু হয়েছিল। এতে ছিল ছোট হাতের গুগলের  g ', সাদা পটভূমিতে নীল রঙ ব্যবহার করা হয়েছিল মূলত মোবাইল ডিভাইসে আরও ভাল আকার পরিবর্তনে সহায়তা করতে।
৯ ফেব্রুয়ারি ২০০৯-এ একটি নতুন ফ্যাভিকন চালু হয়েছিল। এতে একটি বাম-প্রান্তিকৃত সাদা "g" অন্তর্ভুক্ত ছিল, লাল, সবুজ, নীল এবং হলুদ রঙের পটভূমির মধ্যে "জি" -এর উপরে, নীচে এবং বাম প্রান্তটি ছাঁটা ছিল। এটি ব্রাজিলের ক্যাম্পিনাস বিশ্ববিদ্যালয়ের কম্পিউটার বিজ্ঞানের স্নাতক শিক্ষার্থী আন্ড্রে রিসেন্ডের নকশার ভিত্তিতে তৈরি হয়েছিল। তিনি এই ফেভিকন জুন ২০০৮ সালের গুগল কর্তৃক আয়োজিত এক প্রতিযোগিতায় জমা দিয়েছিল। গুগলের অফিসিয়াল ব্লগ জানিয়েছিল যে "ব্লক করা রঙের পটভূমিতে সাদা একটি 'g' স্থাপন অত্যন্ত স্বীকৃত এবং আকর্ষণীয় ছিল, এতে গুগলের সারমর্মটি ধরা পড়ে বলে মনে হয়"।
ফ্যাভিকন ১৩ আগস্ট ২০১২ থেকে ৩১ আগস্ট ২০১৫ অবধি ব্যবহার করা লোগোতে রয়েছে, একটি হালকা নীল পটভূমিতে কেন্দ্রীভূত সাদা বর্ণের ছোট্ট "g"। ১ সেপ্টেম্বর ২০১৫ থেকে, গুগলের ফ্যাভিকন হিসাবে বিশেষভাবে তৈরি ফন্টে লেখা একটি মূল বড় হাতের G অক্ষর দেখায়, যার গায়ের রং উপর থেকে ক্রমান্বয়ে লাল, হলুদ, সবুজ ও নীল রঙে শেষ হয়েছে।
শেয়ার-আলাইক
শেয়ার-আলাইক একটি কপিরাইট লাইসেন্সিং শব্দটি মূলত ব্যবহার দ্বারা ক্রিয়েটিভ কমন্স প্রকল্পের বর্ণনা করতে কাজ করে বা লাইসেন্স প্রয়োজন যে কপি বা অভিযোজনের কাজ হতে মুক্তি অধীনে একই বা অনুরূপ লাইসেন্সের মূল হিসাবে. কপিলেফট লাইসেন্স করা হয় বিনামূল্যে বিষয়বস্তু বা ফ্রি সফটওয়্যার লাইসেন্স সঙ্গে একটি শেয়ার-আলাইক শর্ত.
বর্তমানে দুটি সমর্থিত ক্রিয়েটিভ কমন্স লাইসেন্স আছে। শেয়ার-আলাইক শর্ত: ক্রিয়েটিভ কমন্স অ্যাট্রিবিউশন-শেয়ারআলাইক (একটি কপিলেফট, বিনামূল্যে কন্টেন্ট লাইসেন্স) এবং ক্রিয়েটিভ কমন্স অ্যাট্রিবিউশন-নন কমার্শিয়াল-শেয়ারআলাইক (একটি মালিকানা লাইসেন্স).
একটি অনুরূপ পরিকল্পনা জন্য পেটেন্ট লাইসেন্সিং কপিরাইট আইন পড়ুন
কপিলেফট
কপিলেফট বা লিব্রে শেয়ার-আলাইক লাইসেন্স করা হয়, বৃহত্তম উপবিষয়শ্রেণীটি এর শেয়ার-আলাইক লাইসেন্স. তারা উভয় অন্তর্ভুক্ত বিনামূল্যে কন্টেন্ট লাইসেন্স মত ক্রিয়েটিভ কমন্স অ্যাট্রিবিউশন-শেয়ারআলাইক এবং মুক্ত সফটওয়্যার লাইসেন্স মত গনুহ সাধারণ পাবলিক লাইসেন্স. এই লাইসেন্স পেজরাটিভলি হিসাবে বর্ণনা করা হয়েছে, কারণ অন্তর্ভুক্তি কপিলেফট উপাদান একটি বড় কাজ। সাধারণত প্রয়োজনে সমগ্র কাজ করার জন্য কপিলেফট. শব্দটি পারস্পরিক লাইসেন্স ব্যবহার বর্ণনা করতে তৈরি করা হয়েছে, কিন্তু এছাড়াও জন্য ব্যবহারে জন্য অ-মুক্ত লাইসেন্স তৈরি করা হয়েছে (দেখুন, উদাহরণস্বরূপ, মাইক্রোসফট লিমিটেড পারস্পরিক লাইসেন্স).
বিনামূল্যে কন্টেন্ট এবং সফটওয়্যার লাইসেন্স ছাড়া শেয়ার-আলাইক প্রয়োজন প্রশ্রয়ের লাইসেন্স হিসাবে বর্ণনা করা হয়।
ক্রিয়েটিভ কমন্স
বর্তমানে ক্রিয়েটিভ কমন্স এর জন্য ছয় লাইসেন্স প্রযোজ্য, সিসি অ্যাট্রিবিউশন-শেয়ারআলাইক এবং সিসি অ্যাট্রিবিউশন-নন কমার্শিয়াল-শেয়ারআলাইক ব্যবহারকারীদের প্রয়োজনে ক্রিয়েটিভ কমন্স এই লাইসেন্সের সুবিধা স্বীকৃতিপ্রদান করে, যা ভবিষ্যতে আপনার কাজে নিষেধাজ্ঞা আরোপ করতে একটি অমৌলিক করতে সক্ষম হয় না।
৩.০ এবং ৪.০ সংস্করণ শেয়ার-আলাইক ক্রিয়েটিভ কমন্স লাইসেন্সের অন্তর্ভুক্ত একটি সামঞ্জস্য, যার ফলে অন্যান্য লাইসেন্স ঘোষণা করতে সামঞ্জস্যপূর্ণ, এবং সেইজন্য ডেরাইভেটিভস ব্যবহার করতে পারেন, এই পরিবর্তে লাইসেন্স এর মূল কাজ.
সংস্করণ ইতিহাস
বছরের পর বছর ধরে, ক্রিয়েটিভ কমন্স ৫ টি সংস্করণ জারি করেছে। বাই-এসএ এবং বাই-এনসি-এসএ লাইসেন্সের (১.০, ২.০, ২.৫, ৪.০ এবং ৪.০).
লর্না জ্যাক
লর্না জ্যাক (জন্ম: ২৪ নভেম্বর ১৯৯২) স্কটিশ ক্রিকেটার । তিনি ২০১৭ ফেব্রুয়ারিতে অনুষ্ঠিত মহিলা ক্রিকেট বিশ্বকাপ বাছাইপর্বে স্কটল্যান্ড মহিলা জাতীয় ক্রিকেট দলের হয়ে খেলেছিলেন ।
২০১৯ সালের মে মাসে স্পেনের আইসিসি মহিলা কোয়ালিফায়ার ইউরোপ টুর্নামেন্টের জন্য তাকে স্কটল্যান্ডের দলে জায়গা দেওয়া হয়েছিল। আগস্ট ২০১৯ এ, স্কটল্যান্ডের ২০১৯ আইসিসি মহিলা বিশ্ব টি-টোয়েন্টি বাছাইপর্ব প্রতিযোগিতার জন্য তাকে স্কটল্যান্ডের দলে জায়গা দেওয়া হয়েছিল।
নিকি হান্টার
নিকি হান্টার (জন্ম: ১৯ ডিসেম্বর ১৯৭৯) একজন মার্কিন পর্নোগ্রাফিক চলচ্চিত্র পরিচালক, প্রযোজক, মেক-আপ শিল্পী, রেডিও ব্যক্তিত্ব, এবং প্রাক্তন পর্নোগ্রাফিক অভিনেত্রী।
কর্মজীবন
হান্টার ফ্লোরিডার লেক ওয়ার্থে জন্মগ্রহণ করেন। হান্টারের প্রথম প্রাপ্তবয়স্ক ভিডিও উপস্থিতি ২০০৩ সালে প্রকাশিত হয়েছিল। তিনি পাইথন পিকচার্সের জন্য সাইকোটিক চলচ্চিত্র দিয়ে পরিচালনায় আত্মপ্রকাশ করেন, যা ২ ডিসেম্বর ২০০৫-এ মুক্তি পায়।
ব্যক্তিগত জীবন
হান্টার পর্নোগ্রাফিক অভিনেতা জেসন হর্নকে বিয়ে করেছেন, যার সাথে তার দুটি ছেলে রয়েছে।
কন্সটান্টিন
কন্সটান্টিন (قسنطينة) উত্তর-পূর্ব আলজেরিয়ার একটি শহর এবং কন্সটান্টিন প্রদেশের রাজধানী। এটি চামড়া ও চামড়াজাত দ্রব্য, পশম ও লিনেন কাপড়ের দ্রব্যের একটি উৎপাদন কেন্দ্র। শহরটি আলজিয়ার্স, তিউনিস, আন্নাবা, বিস্‌ক্রা ও স্কিক্‌দা শহরের সাথে এইসব দ্রব্য ও খাদ্যশস্য দিয়ে বাণিজ্য করে থাকে। স্কিক্‌দা কন্সটান্টিনের একটি ভূমধ্যসাগরীয় বন্দর হিসেবে কাজ করে।
রোমান সম্রাট কন্সটান্টিন ৩১৩ অব্দে প্রাচীন নুমিদীয় শহর সির্তার স্থলে এই শহরটি নির্মাণ করেন। শহরটি একটি পাথুরে মালভূমির উপর, সমুদ্র সমতল থেকে ৬৪০ মিটার উচ্চতায় অবস্থিত। এটি চারপাশের প্রায় সমস্ত এলাকা থেকে বিচ্ছিন্ন, কেবল পশ্চিমের গভীর খরস্রোতা রুমেল নদী ছাড়া। দক্ষিণে নদীটির উপর দিয়ে একটি দীর্ঘ সেতু আছে। এছাড়া উত্তর ও উত্তর-পূর্বেও সেতু নির্মাণ করা হয়েছে।
আরবেরা রোমানদের খোদাই করা পাথরগুলি দিয়ে কন্সটান্টিনের চারপাশের প্রাচীর নির্মাণ করে। শহরটি পুরাতন ও নতুন --- এই দুই অংশে বিভক্ত। পুরাতন অংশটি মুরদের তৈরি এবং এর রাস্তাগুলি সরু সরু ও ঘোরালো। এখানকার বাড়িঘরগুলির স্থাপত্য প্রাচ্য ধরনের। অন্যদিকে নতুন শহরটি আধুনিক ও প্রশস্ত। ১৮৩৭ সালে ফ্রান্স কন্সটান্টিনের নিয়ন্ত্রণ নেয়। শহরটির অন্যতম আকর্ষণ একটি কাসবাহ বা রোমান দুর্গ। বর্তমানে এটি একটি হাসপাতাল ও সেনা ছাউনি হিসেবে ব্যবহৃত হয়। আরও আছে ১৮শ শতকে নির্মিত মসজিদ সিদিয়েল-কাত্তানি। এবং ১৯শ শতকে নির্মিত মুরদের একটি প্রাসাদ যেটি ফরাসি ঔপনিবেশিক আমলে ফরাসি গভর্নরের বাসভবন ছিল। এখানে কন্সটান্টিন বিশ্ববিদ্যালয় এবং সির্তা জাদুঘর অবস্থিত।
প্রথমে ব্যবহার নয়
থাম্ব|প্রথম ব্যবহার নেই প্রথমে ব্যবহার নয় বা No First Use (NFU) হচ্ছে এমন একটি অঙ্গীকার বা নীতি যেখানে  পারমাণবিক ক্ষমতাধর রাষ্ট্রগুলো যুদ্ধবিগ্রহের সময় ততক্ষণ পর্যন্ত পারমাণবিক অস্ত্র প্রথমে প্রয়োগ না করার জন্য প্রতিজ্ঞাবদ্ধ হয়, যতক্ষণ পর্যন্ত না প্রতিপক্ষ পারমাণবিক শক্তিশালী রাষ্ট্র পারমাণবিক অস্ত্র দিয়ে তাদের আক্রমণ পরিচালিত করে। পূর্বে এই ধারণা রাসায়নিক এবং জৈবিক অস্ত্র প্রয়োগের ক্ষেত্রেও বলবৎ ছিল।
চীন ১৯৬৪ সালে প্রথম এই "প্রথমে ব্যবহার নয়" নীতি পালনে প্রতিশ্রুতিবদ্ধ হয়; যা তারা আজও পালন করে আসছে। আর ভারত ২০০৩ সালে প্রথম এই নীতি গ্রহণ করে।
কিন্তু ন্যাটো সোভিয়েত হুমকিকে কারণ দেখিয়ে বারংবার এই নীতি প্রত্যাখান করে আসছে। ১৯৮২ সালে লিওনিদ ব্রেজনেভ রাশিয়ার হয়ে প্রথম এই নীতির বিরুদ্ধে একটি আনুষ্ঠানিক বিরোধীতা দাখিল করেছিল। এছাড়া ২০০০ সালে রাশিয়ান সেনাবাহিনীর সামরিক তত্ত্বে এটা উল্লেখ করা হয় যে, কোন দেশ যদি শুধু সাধারণ অস্ত্র দিয়েও বৃহত্তরে পরিসরে রাশিয়ার উপর আক্রমণ শুরু করে, তাহলে রাশিয়া বিনা বাধায় সেসব দেশের বিরুদ্ধে পারমাণবিক অস্ত্র প্রয়োগের ক্ষমতা রাখে।
চীন
১৯৬৪ সালে পারমাণবিক সক্ষমতা অর্জনের পর প্রথম দেশ হিসেবে চীনই এই নীতি প্রণয়ন এবং অঙ্গীকারে প্রতিজ্ঞাবদ্ধ হয়। স্নায়ুযুদ্ধের (কোল্ড ওয়ার) সময় চীন সিদ্ধান্ত নেয় যে, তারা তাদের পারমাণবিক ভান্ডার সীমিত রাখবে এবং মার্কিন যুক্তরাষ্ট্র এবং সোভিয়েত ইউনিয়নের সাথে পাল্লা দিয়ে তাদের অস্ত্র ভান্ডার সম্প্রসারণের প্রতিযোগীতায় অংশগ্রহণ করা থেকে বিরত থাকবে। চীন দৃঢ়তার সাথে বারংবারই তাদের এই "প্রথমে ব্যবহার নয়" নীতির ঘোষণা সাম্প্রতিক সময়সহ ২০০৫, ২০০৮, ২০০৯ এবং ২০১১ সালে উল্লেখ করে এসেছিলো। এছাড়াও চীনের সাথে দ্বিপক্ষীয়ভাবে "প্রথমে ব্যবহার নয়" নীতিতে পৌছানর জন্য এবং বাকি পাঁচ পারমাণবিক শক্তিশালী রাষ্ট্রগুলোকে এই নীতিতে আওতাভুক্ত হতে প্ররোচিত করার জন্য চীন মার্কিন যুক্তরাষ্ট্রকে ধারাবাহিকভাবে আহ্বান করে আসছে এবং যুক্তরাষ্ট্র প্রতিবারই এই নীতি অবলম্বনে অস্বীকৃতি জানিয়ে এসেছে।
ভারত
১৯৯৮ সালে ভারত দ্বিতীয়বার পোখরান-২ নামের পারমাণবিক বিস্ফোরণের সফল পরীক্ষার পরেই "প্রথমে ব্যবহার নয়" নীতি অবলম্বন করে। ১৯৯৯ সালে ভারত সরকার কর্তৃক প্রকাশিত হওয়া এক দালিলিক বিবৃতিতে বলা হয় যে, পারমাণবিক অস্ত্র শুধু পারমাণবিক আগ্রাসনের বিরুদ্ধে প্রতিরোধের জন্যই এবং ভারত সর্বদা "কেবল প্রতিশোধস্বরুপ" হিসেবেই নিজেদের পারমাণবিক অস্ত্র প্রয়োগ করবে। ঐ নথিপত্রে এটাও উল্লেখ করা হয়েছে যে, ভারত কখনই প্রথম পারমাণবিক আঘাতের প্রবর্তন করবে না কিন্তু ভারতের উপর পারমাণবিক আক্রমণ পরিচালিত হলে প্রতিশোধ হিসেবে ভারত পাল্টা পারমাণবিক আক্রমণ চালাবে আর এই পাল্টা আক্রমণের আদেশ ভারতের প্রধানমন্ত্রী অথবা তার মনোনীত করা কোন উত্তরসূরীই অনুমোদন করবে। যুক্তরাজ্যের "জাতীয় গবেষণা উন্নয়ন কর্পোরেশন" এর রিপোর্ট অনুযায়ী, ২০০১-২০০২ সালের দিকে ভারত আর পাকিস্তানের মধ্যে উত্তেজনা বৃদ্ধির সত্ত্বেও ভারত "প্রথমে ব্যবহার নয়" নীতির প্রতি অঙ্গীকারবদ্ধ ছিলো। এছাড়াও ভারত প্রয়োজনের অতিরিক্ত আণবিক অস্ত্র বানানো থেকে নিজেদের বিরত রাখার প্রচেষ্টা চালাচ্ছে।
এছাড়া ২০১০ সালে দিল্লীর জাতীয় প্রতিরক্ষা কলেজে দেওয়া এক বিবৃতিতে ভারতের প্রাক্তন জাতীয় নিরাপত্তা উপদেষ্টা শিবশংকর মেনন "প্রথমে ব্যবহার নয়" নীতির পরিবর্তে ভুলবশত "অ-পারমাণবিক রাষ্ট্রগুলোর বিরুদ্ধে প্রথমে ব্যবহার নয়" কথাটা উল্লেখ করেন। যদিও তার এই বক্তব্যের বিরোধীতা করে অনেকে এটা ব্যক্ত করেছেন যে, এই নীতির কোন পরিবর্তন সাধিত হয় নি; এটা শুধু তার বক্তৃতার আভিধানিক ভুল ছিল মাত্র। এছাড়া ভারতের প্রধানমন্ত্রী নরেন্দ্র মোদীও সাধারণ নির্বাচনের সময়ও "প্রথমে ব্যবহার নয়" নীতির উপর গুরুত্বারোপ করেন। ২০১৩ সালে পাকিস্তান ট্যাকটিকাল পারমাণবিক অস্ত্র বানিয়ে ভারতকে তাদের "প্রথমে ব্যবহার নয়" নীতি থেকে সরিয়ে আনার রিপোর্ট প্রকাশিত হলে এর প্রত্যুত্তরে ভারতের রাষ্ট্রীয় সুরক্ষা সমিতির আহ্বায়ক শ্যাম সরণ এক বিবৃতিতে উল্লেখ করেন যে, ট্যাকটিকাল বা স্ট্র্যাটেজিক যে উপায়েই ভারতকে পারমাণবিক আক্রমণ করা হোক না কেন, ভারত ব্যাপকভাবে সেই আক্রমণগুলোর প্রতিশোধ নিবে।
ডং হাই বিমানবন্দর
ডংহাই বিমানবন্দর (Dong Hoi Airport) একটি আন্তর্জাতিক বিমানবন্দর যা ডং হাই শহর থেকে ৬ কিলোমিটার উত্তরে অবস্থিত।
পগোন শ্চেচিন
ঘরোয়া ফুটবলে, পগোন শ্চেচিনের সবচেয়ে বড় সাফল্য হচ্ছে ১৯৮৬–৮৭ এবং ২০০০–০১ একস্ত্রাকলাসার রানার-আপ হওয়া।
অর্থনৈতিক প্রবৃদ্ধি
right|thumb|325px|কিছু নির্দিষ্ট দেশের ১৯৯০ থেকে ১৯৯৮ এবং ১৯৯০ থেকে ২০০৬ সাল পর্যন্ত প্রকৃত জিডিপির প্রবৃদ্ধি। অর্থনৈতিক প্রবৃদ্ধি বলতে নির্দিষ্ট সময়ে একটি দেশের অর্থনীতিতে পণ্য ও সেবার উৎপাদন বৃদ্ধি বোঝায়। সাধারণতঃ কোন দেশের মোট দেশজ উৎপাদন বৃদ্ধির শতকরা হারকে অর্থনৈতিক প্রবৃদ্ধি হিসেবে আখ্যায়িত করা হয়।
প্রবৃদ্ধি বনাম ব্যবসায় চক্র
ব্যবসায় লাভ লোকসান বা উত্থান পতন থাকে। তা হতে পারে সংক্ষিপ্ত সময়ের জন্য বা একটি নির্দিষ্ট সময়ের জন্য কিংবা কোন নির্দিষ্ট ব্যবসায়ের জন্য। শিল্প বিপ্লব পরবর্তী দুই শত বৎসরে পরিলক্ষিত হয়েছে যে, অর্থনীতিতে ধারাবাহিকচক্রে উত্থান ও পতন হয়ে থাকে। একে বলা হয় ব্যবসায় চক্র। ব্যবসায় চক্র আবতর্নশীল। সাধারণতঃ ব্যবসায় চক্র পরিলক্ষিত হয় অত্যন্ত স্বল্প পরিসরে এবং স্বল্প সময়ের জন্য।  তবে তা দীর্ঘ সময়েরও জন্য হতে পারে। ব্যবসায় চক্রের উত্থান পর্বে মোট দেশজ উৎপাদনের প্রবৃদ্ধি ও মুদ্রাস্ফীতি হতে থাকে। অপরপক্ষে ব্যবসায় চক্রের পতন পর্বে ক্রমাগত উৎপাদন হ্রাস পেতে থাকে, পণ্য ও সেবার মূল্যসূচক ধারাবাহিকভাবে পড়ে যেতে থাকে।
পুত্র ঈশ্বর
পুত্র ঈশ্বর (Θεὸς ὁ υἱός; থিওস ও য়োস, Deus Filius; দিউস ফিলিউস) হলেন খ্রিস্টান ধর্মতত্ত্বে ত্রিত্ববাদের দ্বিতীয় চরিত্র। ত্রিত্ব মতবাদে যীশুকে দেখা হয় ঈশ্বরের অবতার হিসেবে, যারা সারবস্তুতে একতাবদ্ধ (সমসংহত) কিন্তু পিতা ঈশ্বর এবং পবিত্র আত্মা ঈশ্বরের (ত্রিত্বের প্রথম এবং তৃতীয় ব্যক্তি) বিষয়ে সত্ত্বাগতভাবে স্বতন্ত্র।
উৎস
"পুত্র ঈশ্বর" বাক্যাংশটি বাইবেলে পাওয়া যায় না, তবে পরবর্তী খ্রিস্টান উৎসগুলিতে পাওয়া যায়। মুদ্রক দোষের কারণে একটিমাত্র মধ্যযুগীয় পাণ্ডুলিপিতে শব্দটি পাওয়া যায়, MS No.1985, যেখানে গালাতীয় ২:২০-এ "ঈশ্বরের পুত্র" এর পরিবর্তে হয়েছে "পুত্র ঈশ্বর"।
ইংরেজি শব্দটি ল্যাটিন ব্যবহারের অনুসরণে এসেছে যেমনটি অ্যাথানাসিয়ান মতবাদ এবং প্রাচীন চার্চের অন্যান্য গ্রন্থে পাওয়া যায়: গ্রিক ভাষায় "পুত্র ঈশ্বর" শব্দটির রূপ হল হো থিওস হো হুইওস (ὁ Θεός ὁ υἱός), যা কর্তা পদ হো হুইওস, সম্বন্ধপদ তঔ থিউ, υἱός τοῦ Θεοῦ, "ঈশ্বরের পুত্র" থেকে ভিন্ন স্বতন্ত্র। ল্যাটিন ভাষায় "পুত্র ঈশ্বর" এর জন্য ব্যবহৃত পরিভাষাটি হল Deus (কর্তৃপদ) ফিলিউস (কর্তৃপদ)। দিউস ফিলিউস শব্দটি অ্যাথানাসিয়ান মতবাদে পাওয়া যায়, যথা: "Et tamen non tres omnipotentes, sed unus omnipotens. Ita Deus Pater, Deus Filius, Deus [et] Spiritus Sanctus" (যা "ঈশ্বরের পুত্র" সম্বন্ধপদ ফিলিউস দেই থেকে আলাদা), কিন্তু এই বাক্যাংশটিরও অনুবাদ করা হয়েছে এভাবে "সুতরাং পিতা হলেন ঈশ্বর: পুত্র হলেন ঈশ্বর: এবং পবিত্র ভূত হলেন ঈশ্বর"।
ব্যবহার
শব্দটি সেন্ট অগাস্টিন কর্তৃক তার অন দ্য ট্রিনিটিতে ব্যবহৃত হয়েছে, উদাহরণস্বরূপ পিতা ঈশ্বরের প্রতি পুত্রের আনুগত্যের আলোচনায়: দেও পাত্রি দেউস ফিলিউস ওবেদিয়েন্স। এবং নিউ টেস্টামেন্টের ধর্মোপদেশ ৯০-এ "। এই দৃঢ় এবং প্রতিষ্ঠিত সত্যের মত হিসাবে মানতে হলে, যদি আপনি ক্যাথলিক হন, তাহলে বিশ্বাস করতে হবে, সেই পিতা ঈশ্বর সময়ের উর্ধ্বে পুত্র ঈশ্বরকে জন্ম দিয়েছিলেন এবং সময়মতো তাকে কুমারীর গর্ভে স্থানান্তর করেছেন।"
অগসবার্গ স্বীকারোক্তি (১৫৩০) শব্দগুচ্ছটিকেগট দের সোহন হিসাবে গ্রহণ করে।
জ্যাক ফরগেট (১৯১০) ক্যাথলিক এনসাইক্লোপিডিয়া নিবন্ধ "পবিত্র ভূত" এ উল্লেখ করেন যে, "অফিলজিস্টদের মধ্যে, এথেনাগোরাস পিতা ও পুত্রের বরাবরে এবং একই তলে পবিত্র আত্মাকে উল্লেখ করেছেন৷ 'কেই বা বিস্মিত হতেন না', তিনি  আরো বলেন, (খ্রিস্টানদের জন্য একটি আবেদন কিতাবে 10), 'আমাদেরকে শুনতে হয় যে আমরা নাকি নাস্তিক, সেই আমরা যারা পিতা ঈশ্বর, পুত্র ঈশ্বর এবং পবিত্র আত্মাতে স্বীকার করি এবং আমরা তাদেরকে ক্ষমতাগত একক এবং হুকুমগত ভিন্ন মানি।' "
নববিধান
যোহন ১:১-এর লোগোস (কালেমা) পরিভাষাটি প্রায়শই ব্যাখ্যা করা হয় এর সাথে প্রাক-অস্তিত্বশীল যীশুকে চিহ্নিত করার জন্য, বিশেষ করে ত্রিত্ববাদীরা।
বিতর্কিত কমা জোহানিয়াম (১ যোহন ৫:৭) শ্লোকে পুত্রকে অন্তর্ভুক্ত করে: "কেননা স্বর্গে তিনজন সাক্ষ্য দেয়: পিতা, কালেমা এবং পবিত্র আত্মা; এবং এই তিনটি এক।"
মেক্সিকোর রাজ্যগুলির তালিকা
মেক্সিকোর রাজ্যগুলি মেক্সিকো দেশের প্রথম-সারির প্রশাসনিক বিভাগ, যা আনুষ্ঠানিকভাবে ইউনাইটেড মেক্সিকান স্টেটস নামে পরিচিত। মেক্সিকোতে ৩২টি ফেডারেল সত্তা রয়েছে (৩১টি রাজ্য এবং রাজধানী মেক্সিকো সিটি, একটি পৃথক সত্তা হিসাবে যা আনুষ্ঠানিকভাবে একটি রাজ্য নয়)।
পুত্র ঈশ্বর
নববিধান
খ্রিস্টানরা বিশ্বাস করে যে যীশু হলেন ঈশ্বরের একমাত্র জন্মদান করা পুত্র (যোহন ৩:১৬)। যীশু নিউ টেস্টামেন্ট ক্যানোনিকাল লেখায় নিজেকে চিহ্নিত করেছেন। "যীশু তাদের বললেন, 'অবশ্যই, আমি তোমাদের বলছি, আব্রাহাম যখন ছিল, তার পূর্বে আমিই আছি৷' " (যোহন ৮:৫৮), যাকে কিছু ত্রিত্ববাদীরা বিশ্বাস করেন যে, এভাবে মূসাকেও উল্লেখ করা হয়েছে ওল্ড টেস্টামেন্টে পূর্বজন্মপ্রাপ্ত ঈশ্বরের সাথে তার মিথস্ক্রিয়ায়। "এবং ঈশ্বর মূসাকে বললেন, 'আমি যে-ই সে-ই।' আর তিনি বললেন, 'এইভাবে তুমি ইস্রায়েল-সন্তানদের বলবে, 'আমিই আমাকে তোমাদের কাছে পাঠিয়েছি৷' "[যাত্রাপুস্তক ৩:১৪]
মেক্সিকোর রাজ্যগুলির তালিকা
রাজ্যগুলি আবার বিভিন্ন পৌরসভায় বিভক্ত। মেক্সিকো সিটি বরোতে বিভক্ত, সরকারীভাবে সীমানা অঞ্চল হিসাবে মনোনীত বা মেয়র, অন্যান্য রাজ্যের পৌরসভার মতো কিন্তু বিভিন্ন প্রশাসনিক ক্ষমতা সহ।
পুত্র ঈশ্বর
নববিধান
যোহন ১:১৮-এ একটি পাণ্ডুলিপির ভিন্নরূপ (Θεὸν οὐδεὶς ἑώρακεν πώποτε· μονογενὴς Θεὸς ὁ ὢν εἰς τὸν κόλπον τοῦ Πατρὸς, ἐκεῖνος ἐξηγήσατο) এর কারণে পুত্রকে উল্লেখ করতে গিয়ে "এক ও একমাত্র ঈশ্বর" (NIV, 1984) অনুবাদ করা হয়েছে (NIV, 1984)।
মেক্সিকোর রাজ্যগুলির তালিকা
তালিকা
মেক্সিকোর পোস্ট এজেন্সি, কোরিওস ডি মেক্সিকো, রাষ্ট্রীয় নামের সংক্ষিপ্ত নামগুলির একটি অফিসিয়াল তালিকা অফার করে না এবং সেগুলি নীচে অন্তর্ভুক্ত করা হয়নি। মেক্সিকান রাজ্যগুলির একটি তালিকা এবং তাদের সংক্ষিপ্ত রূপের কয়েকটি সংস্করণ এখানে পাওয়া যাবে। মন্তব্য: <references group="lower-alpha" responsive="1">
পুত্র ঈশ্বর
নববিধান
এই অভিব্যক্তিটির পরবর্তী ধর্মতাত্ত্বিক ব্যবহার (ল্যাটিন: Deus Filius তুলনা করুন) নিউ টেস্টামেন্টের রেফারেন্সগুলির আদর্শ ব্যাখ্যা হিসাবে আসা ব্যাখ্যাগুলিকে প্রতিফলিত করে যা যিশুর দেবত্বকে বোঝাতে প্রতীত, তবে পিতা নামক ট্রিনিটির অন্য একজন ব্যক্তির থেকে তার ব্যক্তির পার্থক্যসহ। যেমন,উপাধিটি ত্রিত্বের মতবাদের বিকাশের সাথে আরও বেশি জড়িত। ত্রিত্ববাদীরা বিশ্বাস করেন যে এ ত্রিত্বের একটি স্পষ্ট উল্লেখ পাওয়া যায়, "অতএব, যাও এবং সমস্ত জাতি থেকে শিষ্য বানাও, তাদের পিতা, পুত্র এবং পবিত্র আত্মার নামে বাপ্তিস্ম দাও।"
মতদ্বৈধিক রায়
ত্রিত্ববাদী এবং ত্রিত্ববিরোধীতাবাদী খ্রিস্টান উভয়ের দলই যীশু খ্রীষ্টকে বর্ণনা করার জন্য 'পুত্র ঈশ্বর' শব্দটিকে প্রত্যাখ্যান করে (পাশাপাশি পবিত্র আত্মাকে বর্ণনা করার জন্য 'পবিত্র আত্মা ঈশ্বর' শব্দটিকেও)। যিহোবার সাক্ষীরা খ্রিস্টের দেবতার সাথে 'ট্রিনিটি' শব্দটিকে বাইবেল বহির্ভূত পরিভাষা হওয়ার কারণে প্রত্যাখ্যান করে। তবুও, একাত্বতা অর্ঘ্যসমাজ, যারা যীশুর দৈবত্ব মানে, তারা এই শব্দটিকে ধর্মগ্রন্থের ভাষার অননুমোদিত বিপরীত হিসাবে আপত্তি করে থাকে যেখানে তা ৪০ বার "ঈশ্বরের পুত্র" হিসাবে বর্ণনা করা হয়েছে। চার্চ অফ খ্রিস্ট, যারা দেবতা এবং ত্রিত্ব মতবাদ উভয়ই গ্রহণ করে, তারাও এই "পুত্র ঈশ্বর" শব্দটিকে এড়িয়ে যায়, কারণ তারা 'বাইবেলের বিষয়গুলিকে বাইবেলের নাম দিয়ে ডাকার এবং বাইবেলের উপায়ে কথা বলার' উপর গুরুত্ব দিয়ে থাকে।
খোরশেদ আলম (দ্ব্যর্থতা নিরসন)
খোরশেদ আলম নামটি নিম্নের ব্যক্তিবর্গকে নির্দেশ করতে পারে:
হিমু অধিকারী
কর্নেল হেমচন্দ্র (হিমু) রামচন্দ্র অধিকারী (জন্ম: ৩১ জুলাই, ১৯১৯ - মৃত্যু: ২৫ অক্টোবর, ২০০৩) মহারাষ্ট্রের পুনে এলাকায় জন্মগ্রহণকারী বিশিষ্ট ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৪৭ থেকে ১৯৫৯ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছিলেন। প্রথম-শ্রেণীর ঘরোয়া ক্রিকেটে পশ্চিম অঞ্চল, বরোদরা, গুজরাত, হিন্দু ও সার্ভিসেস দলের পক্ষে খেলেছেন। দলে তিনি মূলতঃ ব্যাটসম্যানের দায়িত্ব পালন করতেন। ডানহাতে ব্যাটিংয়ের পাশাপাশি ডানহাতে লেগ স্পিন বোলিংয়ে পারদর্শিতা দেখিয়েছেন তিনি। তিন দশকেরও অধিক সময়কাল খেলোয়াড় ও কোচ হিসেবে নিজ দেশের প্রতিনিধিত্ব করেছেন হিমু অধিকারী।
খেলার ধরন
প্রতিভাবান ডানহাতি ব্যাটসম্যান হিসেবে সবিশেষ পরিচিত ছিলেন হিমু অধিকারী। এছাড়াও মাঝে-মধ্যে দলের প্রয়োজনে লেগ স্পিন বোলিং করতেন তিনি। স্পিন বোলিং চমৎকারভাবে মোকাবেলা করতেন ও ফাস্ট বোলিংয়ের বিপরীতে দৃঢ়ভাবে প্রতিরোধ গড়ে তুলতেন।
দ্বিতীয় বিশ্বযুদ্ধ শুরু হবার পূর্বে ১৯৩৬-৩৭ মৌসুমের ঘরোয়া আসরে তরুণ ক্রিকেটার হিসেবে প্রথম-শ্রেণীর ক্রিকেটে অভিষেক ঘটে তার। স্থানীয় পর্যায়ে তিনি দ্রুত নিজেকে তুলে ধরেন। তবে ভারতীয় সেনাবাহিনীতে কর্মরত হবার প্রেক্ষিতে তার খেলোয়াড়ী জীবনে বিঘ্নের সৃষ্টি হয়।
প্রথম-শ্রেণীর ক্রিকেট
১৯৪০-৪১ মৌসুমে বোম্বে বিশ্ববিদ্যালয়ের সদস্যরূপে রঙ্গ সোহনি, চন্দ্র শরৎ ও সাধু সিন্ধেকে সাথে নিয়ে দলকে রোহিতন বারিয়া ট্রফি জয়ে সবিশেষ ভূমিকা রাখেন।
১৯৪৫-৪৬ মৌসুমে রঞ্জী ট্রফিতে বরোদরার অন্যতম সদস্য ছিলেন তিনি। দ্বাদশ আসরটিতে তার দল হোলকারের কাছে চূড়ান্ত খেলায় পরাভূত হয়। ৫৫৫ রান সংগ্রহ করে প্রতিযোগিতার সর্বোচ্চ রান সংগ্রাহক হন হিমু অধিকারী। ১৯৫১-৫২ মৌসুমেও প্রতিযোগিতায় ৫৫৪ রান তুলে শীর্ষ রান সংগ্রাহক হন। সার্ভিসেস দলের সদস্য হিসেবে এ রান সংগ্রহ করলেও তার দল চূড়ান্ত খেলায় অবতীর্ণ হতে পারেনি।
টেস্ট ক্রিকেট
সমগ্র খেলোয়াড়ী জীবনে ২১ টেস্টে অংশগ্রহণের সুযোগ ঘটে তার। ভারতের প্রথমবারের মতো অস্ট্রেলিয়া সফরে দ্রুত তিনি নিজেকে প্রতিষ্ঠিত করে তোলেন ও দলের অন্যতম গুরুত্বপূর্ণ সদস্যের মর্যাদা লাভে সক্ষমতা দেখান। অধিকারী ভারতের পক্ষে বেশকিছু চমৎকার মুহুর্ত তুলে ধরেছেন।
২৮ নভেম্বর, ১৯৪৭ তারিখে ২৮ বছর বয়সে অস্ট্রেলীয় বিল জনস্টন, ভারতীয় গগুমাল কিষেনচাঁদ, খান্দু রংনকোর ও জেনি ইরানির সাথে অধিকারীরও একযোগে টেস্ট অভিষেক ঘটে। তবে, ঐ টেস্টটি সুখকর হয়নি তার। আর্নি তোশ্যাকের বোলিং (৫/২ ও ৬/২৯) তোপে পড়ে ভারত ইনিংস ও ২২৬ রানের বিশাল ব্যবধানে পরাভূত হয়।
সিরিজের চূড়ান্ত ও পঞ্চম টেস্টে ফলো-অনের কবলে পড়ে ৬৭ রানে গুটিয়ে যায় ভারত দল। অত্যন্ত চমৎকারভাবে সিড বার্নসকে রান আউট করেন তিনি। বিনু মানকড়ের সাথে ১২৪ রানের মূল্যবান জুটি গড়ে দলে প্রভূতঃ ভূমিকা রাখেন। ২০২ বল মোকাবেলায় একমাত্র বাউন্ডারি মেরে ৩৮ রানে আউট হন। মেলবোর্নের ঐ টেস্টের দ্বিতীয় ইনিংসে সর্বোচ্চ ১৭ রান তুলেন তিনি। ঐ খেলায়ও ভবিষ্যতের অপরাজেয় দলের কাছে ইনিংস ও ১৭৭ রানে হেরে বসে।
১৯৪৮-৪৯ মৌসুমে দিল্লির ফিরোজ শাহ কোটলা মাঠে অনুষ্ঠিত সফরকারী ওয়েস্ট ইন্ডিজের বিপক্ষে নিজস্ব সর্বোচ্চ অপরাজিত ১১৪* রানের একমাত্র সেঞ্চুরি করেন। তবে, ঐ টেস্টটি ড্রয়ে পরিণত হয়েছিল। একই দলের বিপক্ষে দিল্লিতেই নিজস্ব সেরা বোলিং পরিসংখ্যান ৩/৬৮ গড়েন।
চিরপ্রতিদ্বন্দ্বী পাকিস্তানের ক্রিকেটের উদ্বোধনী টেস্টে খেলার সুযোগ পান। ১৯৫২-৫৩ মৌসুমে দিল্লির ফিরোজ শাহ কোটলা মাঠে অনুষ্ঠিত ঐ টেস্টে গুলাম আহমেদকে সাথে নিয়ে শেষ উইকেট জুটিতে ১০৯ রান তুলে নতুন জাতীয় রেকর্ড গড়েন যা অদ্যাবধি টিকে রয়েছে। তন্মধ্যে, গুলাম আহমেদ করেছিলেন ৫০ রান।
অধিনায়কত্ব লাভ
চল্লিশতম জন্মদিনের কাছাকাছি সময়ে ১৯৫৮-৫৯ মৌসুমে ভারত দলকে এক টেস্টে নেতৃত্ব দেন। ব্যাটহাতে ৬৩ ও ৪০ রান তুলেন এবং তিনটি গুরুত্বপূর্ণ উইকেট লাভ করেন। ওয়েস্ট ইন্ডিজের বিপক্ষে ঐ টেস্টটি ড্রয়ে পরিণত হয়েছিল।
প্রথম-শ্রেণীর ক্রিকেটে ৪১.৭৪ গড়ে রান তুলেন। এরপর তিনি খেলা থেকে বিদায় নেন।
কোচিং
খেলোয়াড়ী জীবন থেকে অবসর নেয়ার পর কোচিংয়ের দিকে ধাবিত হন তিনি। ভারত দলকে পরিচালনায় অগ্রসর হন। ১৯৭১ সালে ইংল্যান্ডে প্রথমবারের মতো ভারতের টেস্ট সিরিজ জয়ে দলকে পরিচালনা করেন। তার হাত ধরেই সুনীল গাভাস্কার, কপিল দেব ও রবি শাস্ত্রীর ন্যায় অসাধারণ খেলোয়াড়দের উত্থান ঘটে। সামরিক বাহিনীর সাথে সম্পৃক্ততার কারণেই তাকে কোচ হিসেবে সফলতা এনে দেয়। জাতীয় দলের সাবেক স্পিনার বাপু নাদকার্নির মতে, হিমু অধিকারী শৃঙ্খলতার সাথে জড়িত ব্যক্তি। সামরিক ব্যক্তি হিসেবে অন্যের মতামতের ধার ধারতেন না।
মোহাম্মদ আজিজ
মোহাম্মদ আজিজ (২ জুলাই ১৯৫৪ - ২৭ নভেম্বর ২০১৮) ছিলেন একজন ভারতীয় সঙ্গীত শিল্পী যিনি বলিউড এবং বাংলা চলচ্চিত্রে কন্ঠশিল্পী হিসাবে কাজ করেছেন।
পবিত্র আত্মা ঈশ্বর
পবিত্র আত্মা ঈশ্বর হল খ্রিস্টধর্মের অধিকাংশ উপদলের মতে ত্রিত্বের তৃতীয় ব্যক্তি। ত্রয়াত্মক ঈশ্বর পিতা, পুত্র ও পবিত্র আত্মায় মূর্তমান হন এবং প্রতিটি অস্তিত্বই এক ঈশ্বর।  অত্রিত্ববাদী খ্রিস্টানরা, যারা ত্রিত্বের ধারণাকে অস্বীকার করে, পবিত্র আত্মা বিষয়ে মূলধারার খ্রিস্টানদের সাথে ব্যাপক দ্বিমত পোষণ করে। নূতন নিয়মে একে খ্রীষ্টের আত্মা, সত্যের আত্মা ও পবিত্র আত্মা নামে অবিহিত করা হয়।
মোহাম্মদ আজিজ
প্রাথমিক জীবন
মোহাম্মদ আজিজ একটি আধ্যাত্মিক পরিবারে জন্মগ্রহণ করেন। তার ডাক নাম মুন্না এবং তার আসল নাম সৈয়দ মোহাম্মদ আজিজ-উন-নবী। তিনি শৈশসঙ্গীতের জগতে প্রবেশ করেন। নরম কন্ঠ ও মিষ্টি কণ্ঠে বহুমুখী ছন্দে গাওয়ার জন্য তিনি সঙ্গীত প্রেমীদের কাছে জনপ্রিয় হয়ে ওঠেন।
কর্মজীবন
আজিজ বাংলা ভাষার একটি চলচ্চিত্রে জ্যোতি নামক শিরোনামে গান গাওয়ার মাধ্যমে শিল্পী হিসেবে তার চলচ্চিত্রে আত্মপ্রকাশ হয়। তিনি একজন প্রযোজকের অনুরোধে, তার সহযোগীতায় ১৯৮৪ সালে মুম্বাই আসেন। তার প্রথম হিন্দি চলচ্চিত্র ছিল অম্বর (১৯৮৪)।
মোসেলিন ড্যানিয়েলস
মোসেলিন ড্যানিয়েলস (জন্ম: ০১ ফেব্রুয়ারি ১৯৯০) একজন আন্তর্জাতিক ক্রিকেটার; যিনি ২০১০ সালে দক্ষিণ আফ্রিকা জাতীয় মহিলা ক্রিকেট দলের হয়ে 8টি একদিনের আন্তর্জাতিক এবং ১৬টি টি-টোয়েন্টি আন্তর্জাতিক ম্যাচ খেলেছেন। ২০১৮ সালের মার্চে তিনি দক্ষিণ আফ্রিকার জাতীয় দলের ২০১৮-১৯ মৌসুমের জন্য চুক্তিপ্রাপ্ত ১৪ জন খেলোয়াড়দের মধ্যে অন্যতম একজন ছিলেন।
দোস্ত মুহাম্মদ খান (আফগানিস্তানের আমির)
দোস্ত মুহাম্মদ খান (ফার্সি: دوست محمد خان, পশতু: دوست محمد خان, ২৩ ডিসেম্বর ১৭৯৩ – ৯ জুন ১৮৬৩) ছিলেন আফগানিস্তানের বারাকজাই রাজবংশের প্রতিষ্ঠাতা এবং আফগানিস্তানের আমির। দুররানি রাজবংশের পতনের পর তিনি আফগানিস্তানের আমির হন। ১৮২৬ থেকে ১৮৩৯ এবং ১৮৪৫ থেকে ১৮৬৩ এই দুই মেয়াদে তিনি আমিরের দায়িত্বপালন করেছেন। তিনি জাতিগতভাবে একজন পশতুন ছিলেন। তিনি তার পিতা এবং বারাকজাই গোত্রের প্রধান সর্দার পায়েন্দা খানের একাদশ পুত্র। পায়েন্দা খান ১৭৯৯ খ্রিষ্টাব্দে জামান শাহ দুররানি কর্তৃক নিহত হয়েছিলেন। দোস্ত মুহাম্মদ খানের দাদা ছিলেন হাজি জামাল খান।
পটভূমি এবং ক্ষমতায় উত্থান
দোস্ত মুহাম্মদ খান ১৭৯৩ খ্রিষ্টাব্দের ২৩ ডিসেম্বর কান্দাহারের একটি প্রভাবশালী পরিবারে জন্মগ্রহণ করেছিলেন। তার বাবা পায়েন্দা খান ছিলেন বারাকজাই গোত্রের প্রধান এবং দুররানি সাম্রাজ্যের একজন বেসামরিক কর্মচারী। তারা তাদের বংশলতিকা হাজি জামাল খান, ইউসুফ, ইয়ারু, মুহাম্মদ, উমর খান, খিসার খান, ইসমাইল, নিক, দারু, সাইফাল এবং বারাকের মাধ্যমে আবদালি গোত্রের প্রতিষ্ঠাতা আবদালের সাথে সম্পর্কিত করেন। আবদালের চার পুত্র ছিল। তারা হলেন পুপাল, বারাক, আচাক এবং আলাকু।
তার বড় ভাই এবং বারাকজাই প্রধান ফাতেহ খান ১৮০০ খ্রিষ্টাব্দে মাহমুদ শাহ দুররানির ক্ষমতা লাভ এবং ১৮০৯ খ্রিষ্টাব্দে পুনরায় ক্ষমতা লাভে সহায়তা করেছিলেন। আক্রমণকারী শিখদের বিরুদ্ধে আটোকের যুদ্ধে দোস্ত মুহাম্মদ খান তার বড় ভাই এবং কাবুলের প্রধানমন্ত্রী উজির ফাতেহ খানের সাথে ছিলেন। ১৮১৮ খ্রিষ্টাব্দে মাহমুদ শাহ দুররানি কর্তৃক ফাতেহ খান নিহত হন। দীর্ঘ লড়াইয়ের পর মাহমুদ শাহ হেরাত ছাড়া তার শাসনাধীন বাকি অংশের নিয়ন্ত্রণ হারান এবং এসকল অংশ ফাতেহ খানের ভাইদের মধ্যে ভাগ হয়ে যায়। এসকল অংশের মধ্যে দোস্ত মুহাম্মদ খান গজনি লাভ করেছিলেন। ১৮২৬ খ্রিষ্টাব্দে তিনি সেসময়ের সবচেয়ে সম্পদশালী আফগান প্রদেশ কাবুলকে এর সাথে যুক্ত করেন।
ক্ষমতারোহণের সময় থেকে তার সাথে পাঞ্জাবের শিখ শাসক রণজিৎ সিঙের সাথে দ্বন্দ্ব ছিল। রণজিৎ সিং দোস্ত মুহাম্মদ খানের বিরুদ্ধে ক্ষমতাচ্যুত শুজা শাহ দুররানির সাথে মিত্রতা করেছিলেন। ১৮৩৪ খ্রিষ্টাব্দে শুজা শাহ দুররানি তার ক্ষমতা পুনরুদ্ধারের জন্য শেষ চেষ্টা চালান। এতে তিনি দোস্ত মুহাম্মদ খানের কাছে পরাজিত হন। তবে রণজিৎ সিং এই সুযোগে পেশাওয়ার দখল করে নেন। শিখদের পরাজিত করার জন্য জামরুদের যুদ্ধে দোস্ত মুহাম্মদ খান তার পুত্র ওয়াজির আকবর খানকে পাঠিয়েছিলেন।
আফগানিস্তানে ইউরোপীয় প্রভাব
ব্রিটিশ, রুশ ও কিছুটা ফরাসিদের কারণে রাজনৈতিক পদক্ষেপ জরুরি হয়ে পড়ে। দোস্ত মুহাম্মদ খান রুশদের ফিরিয়ে দিয়ে ব্রিটেনের সাথে মিত্রতা গড়তে চেয়েছিলেন। তিনি ১৮৩৭ খ্রিষ্টাব্দে কাবুলে আলেক্সান্ডার বার্ন‌সকে স্বাগত জানান। কিন্তু বার্ন‌স গভর্নর জেনারেল লর্ড অকল্যান্ডকে রাজি করাতে সক্ষম হননি। দোস্ত মুহাম্মদ খানকে পেশাওয়ার পুনরুদ্ধারের চেষ্টা ছেড়ে দিতে এবং আফগানিস্তানের বৈদেশিক নীতির ক্ষেত্রে ব্রিটিশ নির্দেশনা অনুসরণ করতে বলা হয়। এর বদলে তিনি রাশিয়ার সাথে সম্পর্ক স্থাপন করেন এবং ১৮৩৮ খ্রিষ্টাব্দে লর্ড অকল্যান্ড তার বিরুদ্ধে সেনা প্রেরণ করেন।
বন্দীত্ব
১৮৩৫ খ্রিষ্টাব্দে দোস্ত মুহাম্মদ খান পেশাওয়ার পুনরুদ্ধারের জন্য খাইবার পাসের দিকে অগ্রসর হন। ১৮৩৬ খ্রিষ্টাব্দে শিখ সেনাপতি হরি সিং নালওয়া এবং রাজপুত্র নাও হিনাল সিং এই সীমান্তে ছিলেন। তারা কয়েকটি দুর্গ তৈরী করেছিলেন। এর মধ্যে জামরুদ ছিল খাইবার পাসের একেবারে পূর্বপ্রান্তে। দোস্ত মুহাম্মদ আরেক প্রান্তের আলি মসজিদে আরেকটি দুর্গ নির্মাণ করেন। ১৮৩৭ খ্রিষ্টাব্দের শুরুতে নাও নিহাল সিং বিয়ের জন্য লাহোর আসেন এবং রণজিৎ সিং ও তার দরবার বিয়ের অনুষ্ঠান নিয়ে ব্যস্ত হয়ে পড়ে।
জামরুদের উদ্দেশ্যে দোস্ত মুহাম্মদ খান ২৫,০০০ সৈনিকের একটি বাহিনী প্রেরণ করেন। এদের মধ্যে অনেক স্থানীয় অনিয়মিত সৈনিক ছিল। এছাড়াও তাদের সাথে ১৮টি ভারি কামান ছিল। এখানকার শিখ ঘাটিতে সৈনিক সংখ্যা ছিল ৬০০ এবং তাদের অল্প কয়েকটি হালকা কামান ছিল। আফগানরা দুর্গ অবরোধ করে এবং এর পানি সরবরাহ বন্ধ করে দেয়। সেসাথে শাবকাদারের দুর্গ থেকে যাতে সহায়তা আসতে না পারে সেজন্য সেখানেও একটি দল পাঠানো হয়। জামরুদের কমান্ডার চারদিন পর্যন্ত আফগানদের ঠেকিয়ে রাখেন এবং পেশাওয়ারে হরি সিং নালওয়ার কাছে সাহায্যের জন্য আবেদন করেন। এরপর নালওয়া জামরুদের দিকে অগ্রসর হন।
১৮৩৭ খ্রিষ্টাব্দের ৩০ এপ্রিল চূড়ান্ত যুদ্ধ হয়। এই যুদ্ধে হরি সিং মারাত্মকভাবে আহত হন। ১৮৩৮ খ্রিষ্টাব্দে শিখ সম্রাট ত্রিপক্ষীয় চুক্তিতে অংশ নেন। এর ফলে ১৮৩৮ খ্রিষ্টাব্দের আগস্টে ব্রিটিশ সহায়তায় শুজা শাহ দুররানি কাবুলের ক্ষমতা লাভ করেন। দোস্ত মুহাম্মদ খান ১৮৩৯ খ্রিষ্টাব্দের নভেম্বর মসুরিতে নির্বাসিত হন। ১৮৪২ খ্রিষ্টাব্দের এপ্রিলে শুজা শাহ নিহত হওয়ার পর তিনি পুনরায় ক্ষমতা পান।
দ্বিতীয় দফা শাসন
ক্ষমতা ফিরে পাওয়ার পর দোস্ত মুহাম্মদ খান নিজ শাসনের ভিত্তি মজবুত করা শুরু করেন। ১৮৪৬ থেকে তিনি ব্রিটিশদেরকে আক্রমণের নীতিতে পরিবর্তন আনেন এবং শিখদের সাথে মিত্রতা করেন। কিন্তু শিখরা ১৮৪৯ খ্রিষ্টাব্দের ২১ ফেব্রুয়ারি গুজরাটে পরাজিত হওয়ার পর তিনি তার পরিকল্পনা ত্যাগ করে তার বাহিনীকে আফগানিস্তান ফিরিয়ে আনেন। ১৮৫০ খ্রিষ্টাব্দে তিনি বলখ জয় করেন এবং ১৮৫৪ খ্রিষ্টাব্দে কান্দাহারের অধিকারের মাধ্যমে দক্ষিণের আফগান গোত্রগুলোর উপর নিয়ন্ত্রণ লাভ করেন।
১৮৫৫ খ্রিষ্টাব্দে তিনি ব্রিটিশদের সাথে মিত্রতা স্থাপন করেন। ১৮৫৭ খ্রিষ্টাব্দে তিনি ব্রিটিশদের সাথে সম্মিলিতিভাবে পারস্যের বিরুদ্ধে যুদ্ধ ঘোষণা করেন। সেই বছরের জুলাই মাসে সম্পাদিত চুক্তির মাধ্যমে হেরাত প্রদেশ এক বারাকজাই রাজপুত্রের হাতে সমর্পণ করা হয়। সিপাহী বিদ্রোহের সময় তিনি বিদ্রোহীদের সহায়তা প্রদান থেকে বিরত ছিলেন। তার পরের বছরগুলোতে তিনি হেরাত ও বুখারার সমস্যার কারণে সমস্যাগ্রস্ত ছিলেন। ১৮৬২ খ্রিষ্টাব্দে পার্সিয়ানরা হেরাতের বিরুদ্ধে অগ্রসর হয়। তিনি ব্রিটিশদের কাছে সহায়তা চান এবং তাদের বিতাড়িত করেন। ১৮৬৩ খ্রিষ্টাব্দের ২৬ মে তিনি পুনরায় হেরাত অধিকার করেন। সে বছরের ৯ জুন তিনি মারা যান। এরপর তার পুত্র শের আলি খান আমির হন।
বাহানা (১৯৬৫-এর চলচ্চিত্র)
বাহানা হলো একটি উর্দু ভাষার চলচ্চিত্র। তৎকালীন পূর্ব পাকিস্তান আমলে জহির রায়হান এর নির্মিত এই চলচ্চিত্রটি ১৯৬৫ সালের ১৬ এপ্রিল মুক্তি পায়। ছবিটিতে অভিনয় করেছিলেন কবরী সারোয়ার, রহমান, গরজ বাবু প্রমুখ। পাকিস্তান তথা বাংলাদেশের চলচ্চিত্রের ইতিহাসে এটি ছিল প্রথম সিনেমাস্কোপ চলচ্চিত্র। ছবিটি উর্দু ভাষায় নির্মাণ করার মধ্য দিয়ে জহির রায়হান পুরো পাকিস্তানে একজন বাঙালি চলচ্চিত্রকার হিসেবে বাঙালির নেতৃত্ব প্রতিষ্ঠা করেছিলেন। একটি স্থানীয় ইন্ডাস্ট্রিকে বাঁচাতে হলে এ ধরনের উদ্যোগ পরস্পর প্রতিযোগিতায় লিপ্ত দুটি ভাষাভিত্তিক জাতিগোষ্ঠীর মধ্যে বাঙালিদের নিঃসন্দেহে এগিয়ে দিয়েছিল।
সংগীত
বাহানা ছবির সংগীত পরিচালনা করেন বাংলাদেশের বিখ্যাত সংগীত পরিচালক ও সংগীত শিল্পী খান আতাউর রহমান। ছবিতে চারটি গান রয়েছে। জহির রায়হান গানগুলো লেখেন ও আইরিন পারভীন, মুনির হোসেন, আহমেদ রুশদি ও মাসুদ রানা গানগুলোতে কন্ঠ দেন।
গানের তালিকা
{| border="3" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;" ! নং !! গান !! কন্ঠশিল্পী !! সঙ্গীত পরিচালক
সেন্ট থমাস চার্চ, ঢাকা
সেন্ট থমাস চার্চ এংলিকান সম্প্রদায় কর্তৃক নির্মিত একটি উপাসনালয়। এটি ঢাকার লক্ষ্মীবাজারে বাহাদুর শাহ পার্কের কাছে অবস্থিত। ঢাকার অন্যতম গুরুত্বপূর্ণ সড়ক জনসন রোড, গির্জাটিকে আদালত-কোর্টকাচারি ও জগন্নাথ বিশ্ববিদ্যালয় থেকে পৃথক করেছে। এটি ‘চার্চ অফ বাংলাদেশ’ নামেও পরিচিত।
ইতিহাস
১৮১৯ খ্রিষ্টাব্দে এর নির্মাণ কাজ শেষ হয়। কলকাতার বিশপ রেজিনাল্ড হেবার, ১৮২৪ সালের ১০ জুলাই ঢাকা এসে এর উদ্বোধন করেন। ১৯৫১ সাল পর্যন্ত এটি ক্যাথেড্রাল চার্চ হিসেবে সক্রিয় ছিল। জানা যায় ঢাকা জেলের কয়েদীরা চার্চ নির্মাণে শ্রম দিয়েছিল। উনিশ শতকের প্রথমভাগে চার্চটি বাংলায় প্রোটেস্ট্যান্ট মতবাদ প্রসারে ভূমিকা রাখে। বর্তমানে বাংলাদেশে প্রোটেস্ট্যান্টদের চেয়ে ব্যাপ্টিস্টদের প্রাধান্য প্রতিষ্ঠিত হলেও চার্চ অফ ইংল্যান্ড ও প্রেসবাইটেরিয়ানরাও সক্রিয়। ১৯৪৭ সালে বাংলাদেশ পাকিস্তান এর পূর্বাঞ্চলীয় প্রদেশ হিসেবে ভুক্ত হয় এবং ১৯৭১ সালে এটি স্বাধীন রাষ্ট্র হিসেবে আত্মপ্রকাশ করে। ১৯৭০ সালে প্রেসবাইটেরিয়ান ও এংলিকানরা সম্মিলিত হয়ে চার্চ অফ পাকিস্তান এর স্থানীয় প্রশাসন গঠন করে। বাংলাদেশ রাষ্ট্রের অভ্যুত্থানে একটি ভয়াবহ যুদ্ধ হয় (১৯৭১) যার কারণে দুই দেশের মধ্যে তিক্ত সম্পর্ক দেখা দেয়। ১৯৭১ সালের পরে কয়েক বছর দাপ্তরিকভাবে চার্চ অফ পাকিস্তানের প্রশাসন দ্বারা চার্চটি পরিচালিত হলেও এটি ধীরে ধীরে চার্চ অফ বাংলাদেশ নামের একটি স্বায়ত্তশাসিত প্রতিষ্ঠানে পরিণত হয়।
রেভারেন্ড পল এস. সরকার ২০০৩ সালের জানুয়ারিতে চার্চ অফ বাংলাদেশ এর তৃতীয় বিশপ হন যিনি চার্চটি পরিচালনা করে থাকেন। ২০০৫ সালে চার্চের প্রায় ১৫৬০০ সদস্য ছিল। ১৯৭৫ সাল থেকে এটি ওয়ার্ল্ড কাউন্সিল অফ চার্চেস এর অন্তর্ভুক্ত।
স্থাপত্যশৈলী
সেন্ট থমাস চার্চে পূর্বাঞ্চলীয় চার্চের ন্যায় একটি বর্গাকার ঘড়ি টাওয়ার আর দেওয়ালে তোরণসদৃশ জানালা রয়েছে। মূল প্রবেশদ্বারের সামনে চারটি স্তম্ভের উপর স্থাপিত একটি ছোট ছাউনি রয়েছে যা গথিক স্থাপত্যে নির্মিত। এর ছাদে ছোট বর্গাকার বেষ্টনী বা প্যারাপেট রয়েছে। আয়তাকার কেন্দ্রীয় কক্ষের পিছনে দুটি স্তম্ভ আছে যেগুলো একটি তোরণের আকারে পুলপিট অংশে মিলেছে। পুলপিট আয়তাকার, এর পিছনের দেওয়ালে ব্রাসনির্মিত ক্রসচিহ্ন আছে। বেদী কাঠের তৈরি আর এর উপরেও একটি ব্রাসের ক্রসচিহ্ন রয়েছে। বেদীটি পূর্বপ্রান্তে অবস্থিত। ধর্মীয় আলোচনাসভার জন্য কয়েকটি অভিজাত কারুকার্যময় কেদারা আছে। মূল কক্ষের পিছে আছে একটি শিলালিপি। চার্চের দেয়ালে কয়েকজন স্মরণীয় সদস্যের স্মৃতিরক্ষার্থে প্রস্তরফলক রয়েছে। বারান্দার ছাদগুলো ঢালু কড়িকাঠ দিয়ে বানানো। আয়তাকার প্রার্থনাগৃহটি খুবই পরিপাটি এবং এতে ভারবাহী নয় এমন দুটি স্তম্ভ আছে। ছাদে কাঠের ফালি আর মেঝেয় টাইলস লাগানো। ২০০ বছরের পুরনো হলেও সাদা প্লাস্টার করা ভবনটির সুদৃশ্য পাথর আর ইটের কাঠামো এতটুকু বিকারগ্রস্ত হয়নি। এমনকি অধিকাংশ সেগুন কাঠের আসবাব, কাঠের বেদী, অভিষেকপাত্র প্রভৃতি এখনও অক্ষত ও ব্যবহারযোগ্য অবস্থায় আছে।
২০০৫ সালে কর্তৃপক্ষ চার্চের ব্যাপক সংস্কার সাধন করেন। খুব বৃহদায়তন না হলেও চার্চটি ঢাকার একটি বিশেষ পর্যটক আকর্ষণ।
নারীবাদের ইতিহাস
নারীবাদের ইতিহাস রচিত হয়েছে বিভিন্ন মতাদর্শ ও আন্দোলনের আখ্যান নিয়ে যার লক্ষ্য ছিল নারীদের অধিকার গুলো নিয়ে কাজ করা। যদিও বিশ্বজুড়ে সময়, সংস্কৃতি এবং দেশের উপর নির্ভরতার দরুণ নারীবাদীদের লক্ষ্য, নারীবাদের কারণ এবং উদ্দেশ্যের মধ্যে পার্থক্য রয়েছে, তবে বেশিরভাগ পশ্চিমা নারীবাদী ইতিহাসবিদরা দাবি করেন যে সমস্ত আন্দোলন যা মহিলাদের অধিকার অর্জনের জন্য কাজ করে তা নারীবাদী আন্দোলন হিসেবে বিবেচনা করা উচিত, এমনকি যদি তারা এই "নারীবাদী" পদবাচ্যটি নিজেদের জন্য প্রয়োগ না করেও থাকে।    অন্য কিছু ইতিহাসবিদ "নারীবাদী" শব্দটিকে আধুনিক নারীবাদী আন্দোলন এবং এর বংশধরদের মধ্যে সীমাবদ্ধ করেন এবং পূর্ববর্তী আন্দোলনগুলি বর্ণনা করার জন্য " "প্রোটোফেমিনিস্ট" পদবাচ্যটি ব্যবহার করেন।
আধুনিক পাশ্চাত্য নারীবাদী ইতিহাস প্রচলিতভাবে তিনটি "তরঙ্গ" বা সময়কালে বিভক্ত, প্রতিটি তরঙ্গের লক্ষ্য তার পূর্ব তরঙ্গের অগ্রগতির ভিত্তিতে কিছুটা ভিন্ন।
মদ (হিন্দু দর্শন)
মদ (मद, mada, ) একটি সংস্কৃত শব্দ, যার অর্থ পালি ভাষায় "অহংকার, গর্ব, যৌন আধিক্য" এবং সংস্কৃত ভাষায় "উল্লাস, আনন্দ, উত্তেজনা, অনুপ্রেরণা"। মদ হল "মানসিক অস্থিরতা"। এটি আত্মাকে কষ্ট দেয় এমন পাঁচটি ক্লেশের, এবং ষড়রিপুগুলোর মধ্যে একটি।
সাহিত্য
শিবপুরাণে মদ বলতে অহংকার বোঝানো হয়েছে। হিন্দু ধর্মতত্ত্ব অনুসারে, এটি "অহংকার, অত্যধিক অহংকার, দৃঢ়তা, একগুঁয়ে মানসিকতা" এর মতো নেতিবাচক গুণাবলীকে বোঝায়। এটাকে মোক্ষ বা মোক্ষলাভের জন্য বড় বাধা হিসেবে দেখা হয়। কেউ যদি অন্য ব্যক্তির প্রতি মদ ধারণ করে, তবে তারা মোক্ষ লাভ করতে পারে না। ব্যক্তির মধ্যে মদ এর উপস্থিতি অজ্ঞতার দিকে নিয়ে যায় যা ফলস্বরূপ মনের কলুষতার দিকে নিয়ে যায়। হিন্দু শাস্ত্র অনুসারে, মদ প্রায়শই বিভিন্ন কারণে উদ্ভাসিত হয়।
বেন ম্যাকডারমট
বেঞ্জামিন রেজিনাল্ড ম্যাকডারমট (Benjamin Reginald McDermott; জন্ম: ১২ ডিসেম্বর, ১৯৯৪) একজন অস্ট্রেলিয়ান ক্রিকেটার। তিনি অস্ট্রেলিয়ার জাতীয় দলের হয়ে খেলেন। তিনি বর্তমানে বিগ ব্যাশ লিগে হোবার্ট হারিকেনেস এবং অস্ট্রেলিয়ান ঘরোয়া ক্রিকেটে তাসমানিয়া ক্রিকেট দলের হয়ে খেলেন।